**Anna şi Elsa în Regatul de Gheaţă**

A fost odată ca niciodată, într-un ţinut îndepărtat un împărat şi o împărăteasă care aveau două fete: Elsa şi Ana. Cele două surori se iubeau foarte mult şi se jucau tot timpul împreună.

Elsa însă, avea puteri magice - putea să îngheţe totul, să facă zăpadă şi gheaţă cu măinile goale.

Într-o zi, Elsa a plecat să se plimbe şi s-a rătăcit. Nu a mai găsit drumul spre casă. A asteptat sa vina cineva sa o aduca acasă, dar nimeni nu a apărut.Atunci, a construit un castel de gheaţă în care să locuiască şi, ca să nu fie singură, a facut şi un om de zăpadă căruia i-a dat viaţă.

Toţi oamenii din regat au căutat-o, dar nu au reuşit să o gasească.

Rămasă singură, Anna a plâns foarte mult şi era tot timpul tristă. Nimeni nu a mai văzut-o râzând de atunci. Dar, când a crescut mai mare, s-a hotărât să plece în căutarea sorei ei.

A mers, a mers, şi s-a întâlnit cu un băiat pe nume Kristoff, însoţit de un ren.

- Întoarce-te acasă! Te poţi rătaci prin aceste locuri!

- Nu ma întorc! Am plecat să o caut pe sora mea.

- Unde se află sora ta?

- Nu ştiu. Dar trebuie să o găsesc. Fără ea nu mă întorc acasă!

- Nu te las să mergi singură. E periculos! Voi veni cu tine!

Şi au plecat împreună în căutarea Elsei.

În calea lor au întâlnit un om de zăpadă, pe nume Olaf, care....era fermecat…vorbea! Şi-au dat seama că sunt pe drumul cel bun. Numai Elsa putea să faca un om de zăpada vorbitor.

Şi aşa a fost. Olaf le-a spus unde o vor găsi pe Elsa şi i-a condus la castel.

Când au ajuns la castel, Elsa a îmbrăţişat-o pe sora ei, cu lacrimi în ochi. S-a bucurat foarte mult ca nu a renunţat până când nu a găsit-o. Amandouă erau foarte fericite că în sfarsit s-au regăsit.

 Împreună cu Kristoff şi Olaf, s-au întors acasă. Elsa a hotărât să-i pregătească Anei o petrecere surpriză întrucât urma să fie ziua ei. Dar, dupa ce a terminat de facut tortul, ea a început să strănute:

-Ha..ha...ha...hapciu, hapciu!

Vai! A răcit!

Din strănutul Elsei se nasc o mulţime de oameni de zăpadă foarte năzdrăvani.

Olaf e foarte fericit că în sfârşit are cu cine să se joace şi îşi îmbrăţişează noii frăţiori. Însă aceştia fac o mulţime de boacăne şi tot alergând de colo până colo strică tortul şi îl împrăştie pe jos.

Foarte tristă, Elsa nu mai ştie ce să facă. Trebuie sa faca alt tort, dar nu mai are timp.

- Pentru că este foarte târziu, cel mai bine ar fi să dormim! îi spune Kristoff. Până mâine dimineaţă, vom găsi o cale de a repara totul.

- Dar cum? Nu putem face totul singuri, nu mai avem timp!

- Cu siguranţă cineva ne va veni în ajutor, ai să vezi!

Şi aşa, Elsa a adormit cu gândul că a doua zi totul va fi bine şi vor reuşi să-i facă surpriza Anei, pentru a-i arăta cât de mult o iubeşte şi cât de mult se bucură ca s-au reîntâlnit.